ان کھلے راز

تجسس انسان کے خمیر میں گوندھا ہوا ایک ایسا مادہ ھے جو انسان کو کبھی بھی آرام سے بیٹھنے نہیں دیتا۔ انسان خواہ کچھ بھی کر رہا ھو یا کسی بھی حالات میں کیوں نہ ھو اس کام یا حالت کے بارے میں چاہ کر یا نہ چاھتے ھوئے بھی اس کے ذھن میں کئی قسم کے تجسسات ابھرتے رہتے ہیں

ھم جس دنیا میں رہ رہے ہیں یہ بذات خود ایک متجسس کے ساتھ ساتھ ھزاروں ایسے راز اپنے سینے میں چھپا کر چلتی آرہی ہیں جن میں اکثر و بیشتر کے بارے میں تو ھم سنتے آرہے ہیں اور کئی ایک ایسے بھی ہیں جنکے بارے میں شائد ھم میں سے بہت سوں نے ابھی تک کچھ سنا تک ہی نہ ھو۔

اس سلسلے میں میں بھی کوشش کرکے آپ لوگوں کے سامنے چند ایسے ہی راز لے کر آنا چاھونگا جو آج تک لوگ تو سنتے آرہے ہیں ان رازوں کے متعلق بولتے بھی ہیں لیکن ان رازوں کا کوئی بھی تسلی بخش جواب آج تک ن

کوئی نہیں دے سکا، یا یوں کہئیے کہ یہ "کائنات کے ان کھلے راز" ہیں جو سامنے ھوکر بھی ایک ایسے شبیہہ میں موجود ہیں جو کسی کے بھی سمجھ میں نہیں آرہے۔

جیسے خدا ،بگوان،گاڈ ، پرمیشور کوئی بھی نام آپ دے یا سنا ھو کیا آپ پر یہ راز آج تک کھلا ھے کہ آخر یہ تصور ھے کیا؟

جیسے "موت" ایک کیفیت ھے ھر انسان نے کئی دوسرے انسانوں کو مرتے دیکھا ھوگا یا سنا ھوگا لیکن یہ موت دراصل ہے کیا؟؟

یا پھر "تقدیر" ھر انسان زندگی کے ایسے موڑ سے کبھی نہ کبھی ضرور گزرتا ھے کہ وہ چاھے یا نہ چاھے اسے یہ ماننا پڑتا ھے کہ "تقدیر" نامی ایک چیز ھے، لیکن پھر وہی سوال یہ ھے کیا؟ یہ خوش قسمتی یا بد قسمتی کیوں ہے؟

مذہب کیا ھے ؟ کیوں ایک انسان کیلئے مذہب کا ماننا ضروری ھے ؟ یا مذہب نامے چیز سے انکار کی کیا وجوھات ھوسکتی ھے؟

ایسے ہی بہت سے اور باتیں جیسے "کرامتیں" ، "مقدسات"، "معجزہ" ، "شیطان مت" اور بہت کچھ۔

اس نئے شروع ھونے والے سلسلے میں میں کوشش کرونگا کہ آپ کو ان سب کے ساتھ ساتھ کچھ اور ایسے رازوں سے بھی آشنا کرلو جنکا شائد آپ نے نام تک نہ سنا ھوگا ۔ لیکن پڑھنے کیلئے سب سے پہلا شرط یہی ھوگا کہ آپ چاہے کسی بھی عقیدے سے تعلق رکھتے ہو آپ نے ان تحریروں کو سب کچھ بالائے طاق رکھ کر پڑھنا ھوگا تب ہی آپ کوئی آزادانہ رائے اختیار کرسکیں گے وگرنہ اگر آپ پہلے سے ہی کسی خاص بات یا تعارف کو ذھن میں رکھ کر تحریر پڑھنے بیٹھ جاوگے تو شائد آپ کو وہ سمجھ نہ آسکے جو تحریر میں بیان کی جارہی ھو۔

تو ملتے ہیں اپنے نئے آنے والے پہلے پوسٹ میں جو کہ ھم شروعات کریں گے سب سے پہلے "عقائد و متعلقات " کے موضوع سے